1. pielikums
Ādažu novada pašvaldības domes 27.08.2026. sēdes lēmumam Nr. 311
APSTIPRINĀTS
ar Ādažu novada pašvaldības domes
2026.gada 27.augusta lēmumu Nr. 311

NOSACĪJUMI
Zemes ierīcības projekta izstrādei zemes vienībai ar kadastra apzīmējumu 80440130007, “Sabīņi”, Ādažu pag., Ādažu nov.

Pamatojums.
Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 2026.gada 27.augusta lēmums Nr. 311 
Projekta izstrādes mērķis.
Pamatot zemes vienības ar kadastra apzīmējumu 80440130007, “Sabīņi”, Ādažu pag., Ādažu nov., 18,90 ha (turpmāk- Zemes vienība) sadalīšanu.
Darba uzdevums.
1.1. Izstrādāt zemes ierīcības projektu Zemes vienības sadalīšanai saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.
1.2. Zemes ierīcības projekta risinājumos ievērot Ādažu novada teritorijas plānojumu un tā teritorijas izmantošanas un apbūves noteikumus.
1.3. Zemes ierīcības projekta saturam jāatbilst Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. un IV nodaļas prasībām:
· Paskaidrojuma raksts.
· Grafiskā daļa.

1.4. Zemes ierīcības projekta izstrādāšanas nosacījumi.
1.4.1. Zemes ierīcības projekta robežas: zemes vienības ar kadastra apzīmējumu 80440130007, “Sabīņi”, Ādažu pag., Ādažu nov. kadastrālās robežas. 
1.4.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna.
1.4.3. Saskaņā ar Ādažu novada teritorijas plānojumu zemes vienība ar kadastra apzīmējumu 80440130007 atrodas Mežu teritorijā (M), kurā minimālā jaunveidojamā zemes vienības platība ir noteikta 20000 m2.
1.4.4. Jaunveidojamās zemes vienības minimālajā platībā netiek ieskaitīta zemes vienības daļa, kas atrodas ielu vai ceļu sarkano līniju robežās. 
1.4.5. Atbilstoši nekustamā īpašnieka iesniegtajam priekšlikumam Zemes vienība sadalāma divās atsevišķās zemes vienībās.
1.4.6. Projektā jānorāda teritorijas ar 10% applūstamības risku, atbilstoši Latvijas Vides, ģeoloģijas un metroloģijas centra izstrādātājai plūdu kartei. 
1.4.7. Projekta paskaidrojuma rakstā un grafiskajā daļā jānorāda:
1.4.7.1.  zemes izmantošanas veidi, 
1.4.7.2.  teritorijas funkcionālais zonējums katrā jaunveidojamā zemes vienībā,
1.4.7.3.  būvju izvietojums,
1.4.7.4. noteiktie apgrūtinājumi, aizsargjoslas un servitūti, tai skaitā arī ap ūdens ņemšanas vietām, norādot to platību katrā jaunveidojamā zemes vienībā
1.4.7.5. plānotie apgrūtinājumi, servitūti un aizsargjoslas, norādot to platību katrā jaunveidojamā zemes vienībā,
1.4.7.6. plānotā adresācija, 
1.4.7.7. nekustamā īpašuma lietošanas mērķi katrā jaunveidojamā zemes vienībā.

1.5. Projekta saskaņošanas nosacījumi.
3.5.1. Projekts jāsaskaņo ar šādām institūcijām:
1.5.1.1. AS “Sadales tīkls”,
1.5.1.2. VSIA “Zemkopības ministrijas nekustamie īpašumi”,
1.5.1.3. P/a “Carnikavas komunālserviss”,
1.5.1.4.  SIA “Ādažu ūdens”,
1.5.1.5. Citi inženiertīklu turētāji, ja tiek skartas to tiesiskās intereses.
1.5.2. Gadījumā, ja Zemes vienībai ir apgrūtinājumi un/vai aizliegumi, zemes ierīcības projektu nepieciešams saskaņot ar to uzturētājiem.
1.5.3. Pirms projekta saskaņošanas uzsākšanas zemes ierīcības projekts (grafiskā daļa un paskaidrojuma raksts) jāsaskaņo ar Ādažu novada pašvaldības Centrālās administrācijas Teritorijas plānošanas nodaļu.
1.5.4. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

1.6.  Iesniedzot saskaņoto zemes ierīcības projektu apstiprināšanai, pievienot dokumentus, kas apliecina tiesisku piekļuvi jaunizveidojamajām zemes vienībām, paredzot ceļa servitūta nodibināšanu un, iesniedzot saskaņoto zemes ierīcības projektu apstiprināšanai, pievienot ceļa servitūta līgumu par ceļa izmantošanu nekustamajā īpašumā “Rīgas pilsētas meži”, Ādažu pag., Ādažu nov., kadastra Nr. 80440130267. 

1.7. Zemes ierīcības projekta grafisko daļu nodot un reģistrēt SIA „Mērniecības Datu Centrs”.

Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.



Vecākais teritorijas plānotājs							M. Cinis

